정조 1년 · 목
予謂吏議鄭民始曰。將欲改通臺望乎。民始曰。三堂不備。故未及爲之矣。予曰。昨日下敎。只爲另擇。而無改通之敎矣。聞沈念祖承牌云。雖一司。旣備。則疏決座目單子入之。疏決諸臣入侍。民始承命。與左議政金尙喆右議政鄭存謙。判義禁李重祜。刑曹判書張志恒。同義禁嚴璹任希曾鄭好仁。刑曹參議金尙集。正言沈念祖。事變注書林雲喆進伏。予曰。三司諸臣如有追後來到者。卽爲入侍也。大司諫徐浩修。掌令朴在源。獻納朴宗來。校理鄭志儉進伏。予曰。原任何不入來乎。尙喆曰。取考前例。則三十年來。無原任入參之事。故與臣等往復。而不敢入來矣。予曰。原任大臣入侍。予曰。疏決。幾年後初有乎。國榮曰。備儀擧行。則戊午年後初有矣。予曰。歲首特放。予意有在。而今則明義錄已頒布中外。苟有其罪之罔赦。則何若是屢次下敎乎。當初處分則旣知無他。只施付處之典矣。付處罪人韓翼謩金相福。依前放送下敎擧行。時囚秩。洪啓禭勅庫錢幻弄事。參酌決放。減等則爲何律乎。重祜曰。似當爲流三千里矣。予曰。有功議則似又有減。以本律參酌決放。李在運賣文事。他人旣皆刑配。則不可異同。仍之何如。尙喆曰。好矣。命仍。沈有鎭過限不來事。此則放之。徒配秩。徐完碩貪汚不法。罪果無狀矣。徒配則遇赦蒙放。而此自前年屢經赦典。特令不放矣。今番則放之。不害爲廣蕩之典矣。重祜曰。其罪則重矣。予曰。前旣屢仍。命放。宋雲佐還穀虛留。此則比他輕矣。放。鄭志達還上加分反作。若非前年特敎。則此等之罪。必已蒙放。而頃見文案。亦無甚大罪矣。旣放徐完碩。而此獨不放。則未免參差矣。放。李敬倫還穀擅分。此則昨年旣仍。而罪又輕。放。洪和輔休番木還穀幻弄。旣經閫帥而有此罪犯。已極無狀。又有營査矣。卿等之意何如。尙喆存謙曰。所犯夥然而其間亦有輕重。請上裁。予曰。罪犯非輕。而至於休番木事。其時備局所許。則有異於崔景岳矣。然渠爲閫帥。豈可爲此。仍。崔景岳貪汚不法。閫帥而犯此等罪。則責罰宜異於凡人矣。尙喆存謙曰。然矣。仍。曺學臣還穀幻弄。人命致傷。此亦罪犯不輕矣。不但加分。又傷人命。其他罪犯亦夥。然其外貌則頗善矣。國榮曰。外貌頗善。故以無識之類。所經之職。於渠已濫矣。予曰。負國大矣。仍。申益彬還穀反作。何如。尙喆曰。其數夥然矣。命仍。李養遂還穀加分等事。予曰。養遂任安東時。反作穀數。比申益彬何如。好仁曰。益彬則至於二萬餘石矣。放。具敍五勅庫錢幻弄何如。尙喆存謙曰。異於入己矣。放。崔宗大申耆。放。尹衡烈養賊處朝紙書札往來饋問。罪犯雖不重大。放之則無以懲後矣。仍。趙德常還穀加分。定配旣不久。又多所犯矣。何如。尙喆曰。似難遽放矣。仍。趙來鎭。仍。李魯述事。何如。尙喆曰。初不延命。自上已處分矣。放。朴載謙加分逋欠事。此則無足更問矣。放。金載仁販船事。此則可懲矣。放。白鳳周放。文天球試場幻弄事。何如。尙喆曰。所犯不輕矣。仍。尹得逵禁松亂斫等事。發配屬耳。仍放逐秩。日謙。仍。鄭遠逵事。何如。予意則以爲此旣癲狂。謙賊今又罷養。則此所謂毛將焉傳者也。放逐本是連坐之律。而今則似不當矣。存謙曰。癲狂則果然矣。放。金相定。此旣屢出於逆招。而只施放逐者。特用寬典矣。仍。李俊永。此則無足可問矣。尙喆曰。此不過行已鄙悖。不齒朝端則可。而屛逐田里則似過矣。予曰。此則別無所捉罪目。而不過行已鄙瑣。賦性麤悖。則異於安大濟輩。而照律與大濟同。甚爲斑駁矣。放。安大濟權㼇閔孝源許根金履凖。幷仍。定配秩。壽澤事。仍。金鼎九事。何如。頃年赦典。未得蒙放。而似聞妄言亂出之罪云矣。仍。洪雄太金昌大吳重觀。渠正阿只辰柱★(土+寅)★(土+喜)仁得善得。仍。高致龍淸潤。罪犯不輕。竝仍。宋文鉉李世壕。此乃李壽鳳以御史往濟州時事乎。重祜曰。然矣。仍。爀事。仍。李恒延吳命垕。此亦仍之可也。關係旣重則實難遽放矣。者斤萬事。何如。存謙曰。臣待罪嶺伯時。逆賊泰正。甚難追捉。而賴者斤萬而捕得矣。予曰。達文之入於此獄。果何事乎。存謙曰。其時者斤萬自稱達文之子云。命仍。翼雲事。仍。李宅鎭安寬濟。仍。睦祖煥。予曰。此異於權㼇。而未可遽然放之。尙喆曰。罪犯旣重。有難輕放。量移。韓光綮趙雲亨李勛濟。幷仍。鄭文達民庫等錢幻弄。所犯甚多。仍。具庠。命仍。○領敦寧金陽澤。領府事李溵進伏。予曰。雖無原任入參之例云。而今則初行疏決。故使之入侍矣。李萬軾仍。粹臣事。此獄前古之所無。予於其時。至廢寢食。哀痛切迫之外。夫復何言。仍。鄭義達安謙濟申光履元義孫。幷仍。李冲。所謂經明行修者乎。仍。李鎭常。仍。復一福海。幷仍。趙曮尹彛復權烋崔東岳李克生鄭煥猷。幷仍。樂述致讓致顯致廣致默致恭致良致勛致訥景行景輝景煥景興。幷仍。崔朝岳金若行。幷仍。申大顯。本以小事。至於如此矣。盜踏印信。此是竊發之所爲。渠雖無狀。身經閫帥。豈忍爲此等事乎。仍。李宗胤。卿等知之乎。此雖細事。而其所爲無狀矣。年前以些少之事。與別監爭閧。故予嚴治掖隸。而渠終不知其惶悚。至於直往大殿差備。欲爲伏地云。予時適値侍坐。聞中官所傳。堇堇䌤縫。渠目見此狀。而猶不止咆哮之色。極爲無狀矣。然事旣微細。放。朴宗岳。何如。尙喆曰。以其親密諸賊之罪也。予曰。其時孰不親密乎。放。閔百奮此亦無異於朴宗岳矣。其時臺啓旣出。故不可不聽。而臺啓中亦無所捉罪目矣。放。金悌行貪汚等事。東萊之賊幾何。重祐曰。其所挪移。雖非國穀。乃會附穀矣。予曰。嶺伯狀啓中旣有所現捉。則其數雖少。與朴宗岳閔百奮有異。況東萊之贓。多有現發者乎。仍。鄭彥衡國穀幻弄。此亦所犯多矣。仍。趙★(山+完)李世聃朴宗集韓景勛朴鳳興李坤培。竝仍。申漢禎雖不可遽放。而減等爲何律乎。尙喆曰。於渠何足減等乎。予曰。古者彼國。猶有疑慮。故多定甲軍矣。近來則漸漸解弛。此雖可見彼之紀綱。而是亦視同內服之意也。三千兩見失。是何大事。而至有此擧乎。減等。田光尹仍。沈履之。予屢次言之於筵中。卿等聞之否。屢出鞫招。至於聽政朝參之不參。而予每不問矣。勿論他事。全羅監司時饋遺一節。豈忍以士夫而爲此乎。仍。削黜秩。郭鎭純仍。李得濟。此比李章五何如。雖爲無狀。而隱匿厚男之罪矣。放。趙德成李得臣鄭履煥李澤遂李會遂沈勗之。幷仍。定配身死未蒙放秩。尹景濟趙世忭李弘澤尹相悳尹相靖尹相憲金德裕申弼仁閔允昌楊就達朴景淳李載夏安就尙畢得南泰績朴敏樞金就寶李在善姜錫濟洪益源李聖望申致億安道行李時貴鄭熙普李經濟洪益龜李養中吳命佑黃應直李賢汲李綏度李光臣戒三若淵申晦等。竝仍。予曰。傳敎仔細書之。無或有闕誤。仍放標紙付貼時。諸承旨相與考準。無有落漏錯誤之弊也。仍命刑議出去。尹起莘文案持入。予曰。尹起莘偸竊馬牌。罪則大矣。而似非故犯。卿等之意何如。尙喆曰。盜去則的實。而乘其酒氣矣。存謙曰。見其貌樣。無識愚蠢之人矣。予曰。減死定配。李光點李廷泰李景載金貴乭金奉鎭金伊吳孫興李㖯伊。幷仍。朴斗杓印信僞造等事。此一律乎。志恒曰然矣。予曰。旣是癲狂則絕島爲奴。此已足矣。志恒曰。若非癲狂則重難矣。尙集曰。所犯重大。似難參酌矣。仍。徐慶巖仍。金德鎭火藥偸賣事。何如。志恒曰。同謀之人則已死。而曾於　先朝亦爲減死矣。予曰。法若可合。則自上亦豈可低仰。而千金偸竊之罪。旣已減死。則何獨於三百金偸竊之罪。而必用一律乎。減死定配金樂道仍。○京畿定配罪人沈元泰朴昇權尹奉才金夢淵幷仍。張光來偸火藥事。何如。志恒曰。此不過同情矣。尙喆曰。不必爲罪首矣。仍。朴泰圭。此則有關風化李臥達梁漢弼黃尙遠權成龍等私自掘移。予曰。 先朝贖典。以私掘爲一律。幷仍。洪洛溟朴好萬秦應繆金今發李明增朴召史韓範最奴山東朴時悅全滿金光一幷仍。金精一殺獄事。予曰殺人則的實。而謂之癲狂。故當初減死。仍。金以率裵水魚李壽奉仍。○咸鏡道充軍秩。銀三孫正福全德觀吳甲得。幷放。文興尙。予曰。此亦殺獄減等。而大體殺獄則重難。決不可放。仍。咸永稅金貴才林遇春崔命璧宋興三李一春林以江柳泰根。幷仍。鄭弘臣。屢經大霈。放之無妨。而當初疏語。多有怪說。此乃鄭弼臣之親乎。浩修曰。然矣。放。李定金信遇。幷仍。劉彭得殺獄事。減死於渠過矣。樂進婢福德李旕先崔萬必張貴賢金在河朴載興張友良朴世一金召史崔濟杓孔宗南。李辰雄。薄待老父母。關係風化。無容更議。殷德謙金鼎泰奴淑才金壽坤鄭二男崔貴同權世道尹顯佐。乘醉毆人。以致自盡事。何如。尙喆存謙曰。難免逼殺之罪矣。予曰。所謂由我而死者也。徐仁喆金鳳著張信昌。邵昌務殺人原謀罪。何如。存謙曰。此與致死人相鬪而然矣。朴春京尹日成。李齊億。此兪恒柱御史時事乎。存謙曰。然矣。文莫男金星彩林春世奴化福朴龍洙。李太老味。被衰劫女事。何如。存謙曰。極爲無狀矣。予曰。無識之類。吳方已車木大。朴文必劫婚致死事。何如。尙喆曰。其時道臣直請正刑矣。存謙曰。渠有自服。故道臣之請如此矣。金宗甲卞彥長金福昌徐尙官事。金太星殺獄事。尹碩佐李璞張厚男李云才李鎭宗金老郞魯亨喆黃龍采金二才兪彥鳳金仲世朱善敏金斗相崔占龍鄭斗白孫聖福朴延才奴貴男鄭守丁金泰寬徐得化。幷仍。洪德遇漁場侵虐。何如。志恒曰。年久而罪最輕矣。放。○慶尙道徒年秩。李茂松金聲喆李占男全致慶。鄭德世。掠取他人妻事。何如。尙喆曰。厥女和應之罪亦大矣。予曰。無識之類。何足深罪。柳福興私屠事。何如。溵曰。其中罪最輕矣。幷放。文道明文道★(火+光)毆打士族。常漢而毆打士夫。其罪不可遽放矣。吳鵬擧事。咸道亨踰越宮城事。發配雖不久。而所犯亦不重。放之無妨乎。尙喆曰。後弊所關矣。予曰。乘其頹圮處而踰越。則與直越宮城者有異矣。尙集曰。至于臺啓。恐難遽放。方聖裕朴以榮金奉協崔重賛道潤柳範事。趙世福侵辱大臣事。向來領敦寧事。陽澤曰。以臣家婢夫。愚悖無賴。故出付法司矣。李召史金雨澤林成大李鵬齡黃順金金召史崔拓祚崔南極奴星奉金召史朴虎大金遜曺仁益柳宅申吳成春趙德明金處光奴萬起徐日三金昌大朴大中朴用云李召史婢雪禮事。李仁芳。本事何如。浩修曰。掛榜事矣。金龍云。此安川君事乎。志恒曰。然矣。李漢運以鄕戰事鳴鼓罪。予曰。此人每上疏章。極爲怪駭。任同恒一粹賓樂遜樂莘僧大賢婢古邑丹任應賢婢水點鍾烈李行徽洪首得朴得福孫壽大奴奉鶴許煇奴右天李再燁同伊崔重江尹世中金廷白李寅元金昌大張德伊奴用太事。羅宗孝。本事何如。尙喆曰。偏聽讒言。鬻其正妻矣。溵曰。有關風化矣。鄭國良朴思福郭貴連朴致貴車守東金陽春金龍國素福僧正澤南昌邊遇良柳箕辰金光湋都命元件里德全漢雄李甲命金召史崔大一申永楚婢件若朴振輝李光玄趙鳳壽金百年金林延位金春伊朱弼聖吳時命金宗汗吳楚三尹益采僧雪敏僧雪摠金驗龍林世寬事。陳召史舊奴作夫事。何如。尙喆曰。渠以鄕中品官。而有此行。其罪大矣。尹守雄李成規張漢樞金漢鳴李昌亮裴弘彥朴文化金俊徵金有珪李彥馥黃成龍姜周成李世興鄭敬寶李如隱同朴道仁表辰守李堤金喜辰姜月里金李完遜朴興文黃益采柳誠鎭韓光裕李壽華朴柱海私婢豆禮金載垕事。金致賢毆人致殺事。此亦罪犯重矣。李東柱稅穀幻弄事。何如。尙喆存謙曰。發配未久矣。金順得尹肇殷金道成婢世春金宗寶金應春康就亨宣夢位周京得事。金宗澤事。何如。尙喆曰。其罪不輕矣。僧法翊車金伊哲任道天事。李元江勒收民錢僞成營決事。何如。陽澤曰。其罪不輕矣。宋太岳朴仕任金焴洪敏廷李商義柳賛彬金斗柄鄭者億別禹匡回金象三李鳳來尹聖希柳賛碧柳秀喆田哲興方大成事。黃仁琰隨往養厚。渠以奴子。隨渠上典。有何大段罪犯乎。尙喆曰。若非奴子則罪尤大矣。陳德煥金時金金富萬事。奴七同上典墳上圍籬。何如。尙喆曰。極爲凶惡矣。李宇賢金今必金右丁李同亨禹章海金億年尹光郁金賛卜梁德秋李德秀徐允京崔大宗白增洽安得先趙碩彬李卜男白莫金朴益己安德萬尹世賛李龍才金守奉李三碩郭六三全有福奴金夢卞世基李白同金俊必奴道孫婢甲德官奴聖眞趙希聃金以三鄭二太金萬采韓奉之韓秩貴南東英李一奉河必雄張光碩韓商麟李貴三金鎭光金必俊張太範李從根金成協崔益三梁成福朴德金尹夢元金太中洪寅輔崔介奉安琛柳旕先金達天崔旬萬白金金始西李湸奴四正申成得三金高五臣奴福男鄭志賢張仁和。幷仍。孫巡太。脅迫寡女何如。溵曰。其罪不輕矣。減等。○全羅道定配秩。千世柱。梁鳳瑞李載春等。駕前上言。渠以鄕曲之人。極爲放恣。故其時有處分矣。趙重廉以喬桐刑吏。逆手見失事。此則異於申大顯之偸竊僞印矣。志恒曰。脫身逃走則極怪矣。予曰。渠輩色怯而然矣。李弘遠。趙和鎭詬辱士夫事。放之何如。尙喆曰。臣等亦於文書中。打點而來矣。曺允邦奴歸才金之兌金光西。幷放。奴海同劉銀金薜文垕文道三金潤福金順山奴靑同金如載金處運愼厚重康衛盧元貴朴禧胤趙德昌辛聖大梁聚三鄭惟泰金德信僧戒藝朴宗祿劉春三宋奎復宋龍瑞成女李觀成千分男申奎權洪命必良女英時徐莫山崔爾恒申進華李無應崇廉大福李聖秋崔恒大白奉得私奴二金朴必柱金三太朴泰龍張漢德姜泰健吳復興朴聖彬沈夢儀朴夏臣李元三奴卜成金斗光曺景洙奴孝才洪楹金益謙金振三柳元春奴性太奴元發䎘雲私奴有發白漢圭李暻粹。私婢星梅宋煥經申光純咸一韓景會金世云奴東榮金就一李昌仁李煥龍復善洪天柱。柳守乭强奸寡女。罪狀雖重。强奸未成。則與已爲成奸差異矣。然旣今年條則有難遽放矣。承榮泰金富尙李光奎李春才盧德豪安宗晦孔右仁金宗完梁興龍柳龍卿李六孫奴太貴姜萬元李萬貴李旕金李佐太申尙春李重彰趙重琥金昌益姜得龍金三奉金允丁金順丁梁崇金希文黃處太金尙益徐海福崔甘金金秋石朴永先奴猛才金莫奉金仁昌朴若大崔戒男張斗之李海龍裴慶有奴助弘文次山盧太貴金夏哲林貴才金五卜石旕乭伊方正規金乭萬申乭才金世右李好景金順才金升辰金重恪丁潤愼韓命周婢尙德婢連伊崔興福。幷仍。○敎曰。此以下罪人皆關風化矣。一幷仍之可也。○忠淸道定配秩。許濤。奴景山偸斫松株事。所犯不過枯松五株矣。何如。尙喆曰。差異於禁松矣。申德文事。朴樞光奴老味任碩才等私屠。趙時璧事。金洛徵呼籲駕前。無識鄕儒。何足深罪。崔弘起金道沃紙品麤劣。幷放。奴命先養厚。家書捧價傳給。金從道里。邊聖台婢二月裴世廸。逆家文書偸出。金致漸李奎峻金有聲李道光任聖潤申惠淵金壽淵李鳳禎田得麟奴俊伊田武得金致一江東床趙德奉李春榮成珪孫右發金先洪宅輔僧龍眞申慶雄黃湜金就澄羅春國廉云興宋信連宋龍煥劉厚柱金奉大河已立禹旕三。封山松偸斫。牟成雲鄭召史申大英。竝仍。○黃海道定配秩。千世翊韓愼康以推刷官吏。濫杖虐民。趙儀鳳安思行孫東成。幷放。金福老味李昌得柳老郞金林福萬韓鳳丁李松顏朴載禎洪遠澤奴命世丁泊奎。松田放火。金成三方孟成趙德龍李壽宗裴世晃孫慶大奴元才婢順大奴卜宣。橫叛上典。幷仍。○敎曰。今年條及科場用奸事。竝仍之可也。○平安道定配秩。元景復高益重李長發金鎭協。竝放。李銀同盧重泰尹撙事。吳福載姜明耉等。火田摘奸時濫執正田。仇加金沈行善得鼎吳中間奴貴立朴振成文仁樞成泰柱高鳳煥盧兢婢彥娘婢德伊婢已禮嚴得良閔慶祿良女以色許召史李景賢韓世奉李齊柱余聖學郭守爀安聖希金澤奎安運重朴泰楫金大五李時中李聖聃崔有鼎李殷佐權冏尹師爀申二得池順立事。車得輪厚謙賜死時潛洩事機。權善載李葛男尹元周沈之雄金賛尹心洪李光益張瑞暈崔象五李應白李天蕃尹二先蔡成友金允己李二金朴東英林儉孫金南才安道南申光禧李初恒洪致寅奴德男李德才洪戒官全明三韓聖俌金業同孔元乭金長軍惡發鄭福石奴卜萬柳春立。幷仍。○敎曰。在上之人。旣持刑殺之柄。則莫重傳敎。旋下旋收。有關紀綱矣。然臺諫如又爭執。則予亦不可不聽從。而實爲悶焉。以臺諫通淸事言之。另飭異於改通。則臺閣之臣。初無可引之義。而至於只經兩司者之撕捱。則固無足怪。若曾經三司之人。行公於玉署。而撕捱於兩司者。予未知其何故也。大體通淸一事。當付諸銓曹。使之各別擇差而已。銓曹之臣。知悉此意。善爲擧行可也。